**CAIET DE SARCINI**

**PRIVIND VALORIFICAREA DEŞEURILOR METALICE**

**I.NOŢIUNI GENERALE:**

SC Oradea Tranport Local SA organizeaza in data de 13.12.2019 licitatie cu strigare in vederea vanzarii urmatoarelor cantitati de deseuri metalice, la preturile de pornire indicate in tabelul de mai jos:

|  |  |  |  |  |  |  |
| --- | --- | --- | --- | --- | --- | --- |
| Reper | Locatie | Tip deseu | Provenienta | Cantitate  Kg | Valoare    Lei/kg | Pas minim de licitare |
| 1  2 | OTL –Depou tramvaie  OTL-depou si autobaza | Deseu fier pregatit  Deseu tabla  **TOTAL VALOARE** | Mijloace fixe uzate,piese uzate ,rame boghiuri,roti tramvaie  Mijloace fixe uzate ,obiecte inventar uzate si productie  **= 77.905,57** | 87.516      18.874,72 | **0,75**  **0,65** | 0,01  0,01 |

Condiţiile şi cerinţe minime pentru participarea la licitaţie:

1 – Oferta iniţială se depune în plic închis la sediul SC OTL SA, cel mai târziu până la data de 13.12.2019 ora 1000. Ofertele întârziate se vor respinge şi se vor returna nedeschise.

2 – Ofertele depuse în termen se vor deschide la data de 13.12.2019 ora 1100. După deschiderea ofertelor depuse în termen se vor licita cu strigarea pasului de licitare, pentru fiecare poziţie în parte, în ordinea în care s-au depus ofertele.

3 – Orice operator economic interesat se poate califica cu următoarele documente minime:

1. certificat de înregistrare firmă, copie conformă cu originalul;
2. Autorizatie de mediu pentru activitatea colectare/valorificare a deşeurilor reciclabile metalice, valabila pe toata perioada de desfasurare a contractului, conform prevederilor legale in vigoare
3. Certificat de transport in cont propriu cu licenta de transport produse nepericuloase, valabile pe perioada de valabilitate a contractului, transportul urmand sa se realizeze numai in conformitate cu prevederile HG 1061/2008 privind tranportul deseurilor periculoase si nepericuloase pe teritoriul Romaniei. Participantii pot indeplini aceasta cerinta si prin prezentarea unui contract cu o firma transportatoare ce detine licenta.
4. certificat constatator eliberat de Oficiul Registrului Comerţului, în original sau copie legalizată;
5. împuternicire pentru persoana desemnată să participe licitaţie, original;
6. depunere garanţie de participare în numerar de 500 Lei, garanţie care se reţine în cazul în care ofertantul care a ofertat cel mai mare preţ unitar nu semnează contractul.

*Notă: Toate documentele trebuie să fie semnate şi ştampilate de ofertant.*

*În cazul în care-i lipsesc maxim 2 documente la deschidere, ofertantul are la dispoziţie 24 de pentru completare, în caz contrar se respinge oferta.*

4 – Orice operator economic poate participa cu ofertă, care obligatoriu trebuie să conţină preţul unitar şi preţul total pentru toată cantitatea licitată, cu TVA separat, la fiecare reper în parte pentru care oferteaza.

5 – Contractul are durata până la 12.03.2020, cu posibilitatea prelungirii dacă se va impune pentru activitatea curentă a OTL.

*Notă: În cazul nerespectării, de către operatorul economic care se prezintă la procedură, a condiţiilor minime solicitate şi care trebuie dovedite prin specificaţiile din oferă, se vor respinge ofertele, considerate ca fiind necorespunzătoare sau inacceptabile*.

**II. CRITERIUL DE ATRIBUIRE AL CONTRACTULUI.**

**Criteriul de atribuire este preţul unitar/kg cel mai mare ofertat, fără TVA, comparat la fiecare poziţie licitată în parte.**

**Nu se acceptă oferte parţiale.**

**III. CONSIDERAŢII GENERAL VALABILE ALE LICITAŢIEI.**

1. – Activitatea se va contracta numai cu operatori economici cu obiect de activitate adecvat obiectului licitaţiei, preluare deşeuri metalice.

2 – Un singur ofertant poate fi desemnat câştigător al contractului dintre ofertanţii calificaţi.

3 – Operatorul economic va asigura preluarea cu promptitudine şi în condiţii corespunzătoare pe bază de solicitări succesive ale OTL. Operatorul economic se obligă să asigure transportul deşeurilor şi orice alte condiţii tehnice în vederea îndeplinirii obligaţiilor contractuale. Încărcarea va fi asigurată de OTL.

4 – Termenul de ridicare este de maxim 10 zile de la comanda OTL. Nerespectarea repetată a termenului de ridicare poate fi considerat motiv de reziliere unilaterală a contractului de către OTL.

5 – În funcţie de condiţiile efective de operare ale OTL, contractul se poate modifica.

6 – Durata contractului de la data semnării până la 12.03.2020. Durata contractului se poate modifica prin act adiţional în cazul în care apar situaţii care nu au putut fi prevăzute la data încheierii contractului şi care ar împiedica buna desfăşurare a activităţii autorităţii contractante.

7 – Oferta va conţine obligatoriu:

- preţul exprimat în Lei, cu TVA separat, atât pentru preţul unitar cât şi pentru preţul total, la fiecare poziţie în parte la care se depune ofertă. Se depune obligatoriu ofertă completă la toate poziţiile ofertate. Nu se acceptă oferte parţiale/poziţie. Nu se acceptă oferte alternative/poziţie.

- preţul ofertat va include orice taxe, transport şi manipulare, după încărcarea la sediul OTL.

- orice alte cheltuieli neprevăzute care pot să apară în vederea transportului cad în sarcina ofertantului.

- preţurile unitare stabilite câştigătoare nu se pot ajusta sau modifica, ele rămân ferme şi neactualizabile pe toată perioada de derulare a contractului.

- se aplică taxarea inversă pentru TVA conform art.160/1 din Legea 571/2003.

- se reţine prin stopaj la sursă procentul de 3% reprezentând taxa pentru fondul de mediu conform OUG 196/2005.

8 – Plata se va face în avans cu O.P. în contul OTL cu minim 3 zile înainte de încărcare/ridicare deşeuri. După ridicarea mărfii se regularizează cantitatea exactă prin cântărirea gol-plin şi se achită diferenţa. Nerespectarea termenului de plată poate fi un motiv de reziliere unilaterală a contractului de către OTL.

09 – Comisia de evaluare va putea solicita oricând şi oricui, în perioada de evaluare a ofertelor, prezentarea de orice alte documente, detalii, specificaţii, lămuriri suplimentare sau explicaţii scrise considerate necesare de către OTL legate de oferta depusă în vederea încheierii contractului.

10 – Nu se acceptă alt model de contract decât cel al OTL, prin depunerea ofertei operatorul economic este implicit de acord cu clauzele contractuale.

**IV.Provenienta deseurilor**

Deseuri provin din casarea si dezmembrarea autobuzelor, din productie, piese

uzate si din infrastructura aflate in patrimoniul societatii noastre. Acestea se afla in

locatiile Sectiei {(tramvaie) si Sectiei 2(autobuze) din cadrul S.C.OTL SA in Oradea str.

Atelierelor nr,12 si pot fi vazute zilnic de luni pina vineri intre orele 07,00-15,00.

LOT 1:Deseul de fier vechi pregatit consta din : Mijloace fixe uzate,piese uzate ,rame boghiuri,roti tramvaie

LOT 2:Deseul tabla provine din:Mijloace fixe uzate ,obiecte inventar uzate , productie

**Vizualizarea deseurilor este posibila in perioada cuprinsa intre data punerii in vanzare a documentatiei de licitatie de catre SC OTL SA si pana in ziua premergatoare(zi lucratoare) datei limita de depunere a ofertelor,potrivit programului de lucru (in fiecare zi lucratoare intre orele 07 - 15)**

**CONTRACT DE VÂNZARE – CUMPĂRARE FIER VECHI**

Nr. \_\_\_\_\_\_\_\_ din / /2019

**I. PĂRŢILE CONTRACTANTE.**

**a) SC Oradea Transport Local SA (OTL)**, cu sediul în jud. Bihor, Oradea, str. Atelierelor, nr.12, telefon: 0259-423245, fax: 0259-426010, înmatriculată sub Nr.ORC: J05/1/1991, CIF: RO63483, cod IBAN: RO05RNCB0032046498350001, la banca BCR Oradea, reprezentată prin ing. POP Viorel Mircea având funcţia de Director General şi ec. Nica Romeo având funcţia de Director Economic, în calitate de **VÂNZĂTOR**, pe de o parte

şi

**b) SC \_\_\_\_\_\_\_\_\_\_\_\_ SRL**, cu sediul în jud. \_\_\_\_\_\_\_\_\_, loc. \_\_\_\_\_\_, str. \_\_\_\_\_\_\_\_, telefon/fax: \_\_\_\_\_\_\_\_\_\_\_\_\_\_\_\_\_\_\_\_\_\_, înmatriculată sub Nr.ORC: \_\_\_\_\_\_\_\_\_\_\_\_\_\_, CIF: \_\_\_\_\_\_\_\_\_\_ cod IBAN: \_\_\_\_\_\_\_\_\_\_\_\_\_\_\_\_\_\_\_\_\_, la banca \_\_\_\_\_\_\_\_\_\_\_\_\_ reprezentată prin \_\_\_\_\_\_\_\_\_\_\_\_ **a**vând funcţia de administrator, în calitate de **CUMPĂRĂTOR** pe de altă parte.

a intervenit prezentul contract de vânzare – cumpărare în baza hotărârii comisiei OTL de evaluare si atribuire deseuri nr.\_\_\_\_ din \_\_\_\_\_\_\_\_\_\_

**II. OBIECTUL CONTRACTULUI.**

**Art.1.** Cumpărătorul se obligă să plătească şi să ridice deşeurile metalice în cantităţile estimate şi la preţurile care au fost licitate şi au fost stabilite câştigătoare aşa cum sunt prezentate in tabelul de mai jos precum si in Procesul Verbal de Evaluare si Atribuire Deseuri Nr. \_\_\_\_ din \_\_\_\_\_\_\_, anexată prezentului contract:

Deşeurile prezentate în PV Nr. \_\_\_din \_\_\_\_\_\_ reprezintă în continuare obiectul din prezentul contract. Deşeurile provin din casarea şi/sau dezmembrarea mijloacelor fixe aflate în proprietatea vânzătorului şi activitatea curentă. În conformitate cu dispoziţiile legale în vigoare vânzătorul va prezenta la cererea cumpărătorului acte care atestă provenienţa deşeurilor (procese verbale de casare, etc.). În cazul mijloacelor de transport casate vânzătorul va pune la dispoziţia cumpărătorului documentele ce vor atesta felul, marca şi tipul acestora pentru a se putea întocmi actele necesare radierii, precum şi acele părţi de şasiu din care să reiasă seriile acestora. La rândul lui cumpărătorul se obligă să asigure actele necesare pentru ca vânzătorul să poată finaliza procedurile legale de radiere.

Vânzătorul are obligaţia să pună la dispoziţia cumpărătorului avizul de însoţire a mărfii pentru plata în avans (factura se emite pe cantitatea exactă în urma cântăririi) şi orice alte documentele de provenienţă necesare dacă prevederile legale o cer – de ex.: copie după fişa de magazie, copie proces verbal de casare, declaraţie de provenienţă.

**III. VALOAREA CONTRACTULUI.**

**Art.2.** Valoarea totala a contractului este de \_\_\_\_\_\_\_\_\_\_\_ Lei.

Pretul unitar/lot se obtine in urma licitatiei cu strigare adica conform PV de evaluare si atribuire Nr. \_\_\_\_\_\_ din \_\_\_\_\_\_\_\_\_, obtinandu-se valoarea totala final ape lot

|  |  |  |  |  |
| --- | --- | --- | --- | --- |
| **Reper** | **Denumire** | **Cantitate(kg)** | **Preţ unitar**  **(Lei/kg)** | **Valoare totala** |
| 1 | Deseu tabla | **18.874,72** |  |  |
| 2 | Deseu fier pregatit | **87.516** |  |  |

Preturile unitare de la fiecare pozitie raman ferme pe toata perioada de derulare a contractului, nu se accepta ajustarea, actualizarea sau modificarea preturilor. Pretul facturat se calculeaza separat la fiecare factura in functie de tipul, cantitatea efectiva de deseu livrat si pretul unitar al acestuia. Din valoarea totala se retine prin stopaj la sursa procentul de 3% reprezentand taxa pentru fondul de mediu conform OUG 196/2005.

**IV. DURATA CONTRACTULUI.**

**Art.3.** Contractul intră în vigoare la data semnării şi este valabil 3 luni de la data semnarii, adica pana la data de 12.03.2020 . Durata contractului se poate prelungi cu acordul scris al părţilor prin semnarea unui Act aditional.

**V. LIVRAREA ŞI TRANSPORTUL.**

**Art.4.** Deşeurile se vor ridica periodic în funcţie de disponibilităţi şi comenzi de la sediul vânzătorului. Încărcarea deşeurilor cade în sarcina vânzătorului. Mijlocul de transport şi manipularea vor fi puse la dispoziţie de către cumpărător. Costurile de transport şi orice alte cheltuieli care pot să apară în afara celor de încărcare cad în sarcina cumpărătorului.

**Art.5.** Cantitatea exactă livrată se va calcula prin diferenţa de greutate a mijlocului de transport gol şi încărcat prin cântărire la un cântar autorizat în prezenţa reprezentanţilor părţilor. Cantitatea astfel calculată va fi cea din nota de cântărire şi se va factura ulterior în baza notei. **Cheltuielile de cântărire cad în sarcina cumpărătorului.** Cantităţile livrate efectiv pot varia în decursul derulării contractului deoarece acestea au fost estimate pentru procedura de licitaţie.

**Art.6.** Termenul maxim de ridicare este de 60 zile de la emiterea comenzii de către vânzător, dar numai după plata în avans. În cazul în care plata în avans se întârzie şi acest fapt duce ca termenul de ridicare se întârzie, se aplică penalităţi de întârziere de 0,1%/zi la valoarea neplătită.

**VI. MODALITĂŢI DE PLATĂ.**

**Art.7.** Plata se va face în avans cu 3 zile înainte de livrare pe baza comenzii emise de către vânzător, cu ordin de plată în contul deschis la Banca Comercială Română – Sucursala Oradea. Dacă suma nu se achită în termen stabilit, cumpărătorul va fi obligat la plata penalităţior de 0,1% pe fiecare zi de întârziere din valoarea cotractului şi nu va putea ridica deşeurile până la plata efectivă. Penalităţile de întârziere se vor reţine din garanţia de bună execuţie.

**VII. FORŢA MAJORĂ.**

**Art.8.** Forţa majoră exonerează de răspundere partea care o invoca cu condiţia notificării partenerului contractual în termen de maxim 5 zile de la apariţia acesteia şi a dovedirii cazului de forţă majoră. De asemenea, partea care invocă cauza de forţă majoră se obligă să comunice partenerului contractual încetarea acesteia în termen de maxim 5 zile de la data opririi cauzei de forţă majoră.

**VIII. LITIGII.**

**Art.9.** Eventualele litigii care s-ar putea ivi în legătură cu acest contract vor fi soluţionate pe cale amiabilă, iar dacă părţile nu cad de acord, acestea vor fi soluţionate de instanţele de judecată competente de la sediul vânzătorului.

**IX. ÎNCETAREA CONTRACTULUI.**

**Art.10.** Nerespectarea obligaţiilor asumate prin prezentul contract de către una dintre părţi dă dreptul părţii lezate de a cere rezilierea contractului şi de a pretinde plata de daune-interese .

**Art.11.** Partile îşi rezervă dreptul de a denunţa unilateral contractul, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului ar fi contrară interesului acestuia, cu notificarea prealabila, scrisa, a celeilalte parti .

**X. DISPOZIŢII FINALE.**

**Art.12.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în cazul apariţiei unor circumstanţe care impun acest lucru şi care nu au putut fi prevăzute la data încheierii contractului.

**Art.13.** Prezentul contract conţine 2 pagini + anexa Hotărârea nr. \_\_\_\_\_ din \_\_\_\_\_\_\_\_\_\_\_

**Art.14.** Părţile au înţeles să încheie azi ..../...../2019 prezentul contract în 2 (două) exemplare originale, câte unul pentru fiecare parte.

**VÂNZĂTOR CUMPĂRĂTOR**

**SC Oradea Transport Local SA**

**Director General**

**Ing. POP Viorel Mircea**

**Director Tehnic**

**Ing. REVNIC Adrian**

**Biroul Juridic Administrativ**

**Biroul TEHNIC-EXPLOATARE**

**Ing.Teodorof Claudiu**